CELEX: 32012R1172
Language: hr
Date: 2012-12-03 00:00:00
Title: Provedbena uredba Komisije (EU) br. 1172/2012 od 3. prosinca 2012. o razvrstavanju određene robe u kombiniranu nomenklaturu

02/Sv. 022
            
            
               HR
            
            
               Službeni list Europske unije
            
            
               281
            
         32012R1172
   
               L 337/11
            
            
               SLUŽBENI LIST EUROPSKE UNIJE
            
            
               03.12.2012.
            
         
      PROVEDBENA UREDBA KOMISIJE (EU) br. 1172/2012
   od 3. prosinca 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga treba razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je da se, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik u razdoblju od tri mjeseca može i dalje pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 priložene tablice razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. prosinca 2012.
      
         
            Za Komisiju U ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  SL L 302, 19.10.1992., str. 1.
   
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Maramice od netkanog tekstila, veličine oko 15 cm x 20 cm, pakirane pojedinačno u plastičnoj vrećici za maloprodaju.
               Maramice su impregnirane vodom (98,32 %), propilen glikolom (1 %), miris (0,3 %), tetranatrijem EDTA (0,2 %), ekstraktom aloe vere (0,1 %), bronopolom (0,05 %), limunskom kiselinom (0,02 %), mješavinom metilkloroizolinonom i metilizotiazolinonom (0,01 %).
               Prema priloženim informacijama, proizvod se koristi kao maramica za osvježavanje.
            
            
               3307 90 00
            
            
               Razvrstavanje se utvrđuje u skladu s odredbama Općih pravila 1., 3.(b) i 6. za tumačenje kombinirane nomenklature, napomenom 2. odjeljku VI., napomenom 4. poglavlju 33. i tekstom oznaka KN 3307 i 3307 9000.
               Budući da proizvod ne sadržava sapun ili deterdžent isključeno je razvrstavanje pod tarifnim brojem 3401 (vidjeti Napomene s objašnjenjem Harmoniziranog sustava za tarifni broj 3401, izuzev točke (c)).
               Budući da se proizvod koristi kao maramica za osvježavanje, a ne za njegu kože, te sadrži miris, isključeno je razvrstavanje pod tarifni broj 3304.
               Iako proizvod sadrži male količine ekstrakta aloe vere, koja ima funkciju zaštite kože, to proizvodu ne daje njegovo glavno obilježje.
               Proizvod ispunjava uvjete utvrđene napomenom 4. poglavlja 33. (vidjeti također Napomene s objašnjenjem Harmoniziranog sustava za tarifni broj 3307, točka (V) (5)).
               Proizvod se stoga razvrstava pod tarifni broj 3307 kao ostali mirisni, kozmetički ili toaletni preparati, koji nisu drugdje navedeni ili uključeni.